[{"text_idx": "#000005", "text": "Mae trafnidiaeth gyhoeddus yn cynnig ffordd o leihau allyriadau carbon a, law yn llaw a\u0302 theithiau llesol milltir gyntaf a milltir olaf, mae\u2019n cyfrannu at sicrhau ein bod ni\u2019n cael digon o ymarfer corff yn ein harferion dyddiol i gadw\u2019n iach. Mae hefyd yn bwysig o ran iechyd, cydlyniant a lles cymunedol, yn enwedig i\u2019r rhai sy\u2019n dibynnu ar wasanaethau."}, {"text_idx": "#000006", "text": "Er mor bwysig ydyw i lawer, a hynny\u2019n fwy nawr nag erioed efallai, mae angen hwb i boblogrwydd trafnidiaeth gyhoeddus. Mae cyfnodau clo COVID-19 a chyfraddau uchel o ddefnyddio ceir wedi effeithio ar y defnydd o drafnidiaeth gyhoeddus, ac nid yw niferoedd y teithwyr wedi codi yn o\u0302l i\u2019r lefel oedden nhw eto. Gallai newid i batrymau cymudo fod yn un o\u2019r rhesymau am hynny. Rydyn ni\u2019n treulio mwy o amser yn ein cartrefi, ac yn troi at dechnoleg i ddiwallu llawer o\u2019n hanghenion. I\u2019r rhai sydd fwyaf agored i niwed, mae\u2019r risg o haint Covid yn dal i fod yn bresennol. Mae costau byw wedi codi i\u2019r entrychion ac yn y cyfamser mae prisiau tocynnau wedi cynyddu. Ond faint ohonon ni sy\u2019n ystyried yn rheolaidd bod defnyddio\u2019r bws neu\u2019r tre\u0302n yn gallu bod yn brofiad cadarnhaol? Drwy ailgysylltu pobl a\u0302\u2019r diwylliant sydd wedi\u2019i wreiddio yn y defnydd o drafnidiaeth gyhoeddus, ydy hi\u2019n bosibl i ni newid y canfyddiadau am deithiau trenau a bysiau, am ddefnyddio gwasanaethau a hyd yn oed am y staff sy\u2019n gyfrifol am wasanaethau trafnidiaeth?"}, {"text_idx": "#000009", "text": "Ydych chi\u2019n aros am dre\u0302n mewn gorsaf wledig anghysbell? Pwyllwch a mwynhewch eiliadau tawel bywyd, ond ddim am rhy hir!"}, {"text_idx": "#000010", "text": "Y gerdd rydw i wedi dewis ei rhannu yw \u2018Dyfi Junctions Bywyd\u2019 gan Geraint L\u00f8vgreen. Mae\u2019r gerdd Gymraeg wreiddiol wedi cael ei chyfieithu i\u2019r Saesneg gan y bardd ei hun. Rydw i wedi dewis hon oherwydd ei fod yn defnyddio\u2019r tre\u0302n a theithio (neu beidio) i athronyddu am fywyd a gwerth amseroedd di-nod a difflach bywyd sydd hefyd wedi\u2019u gwreiddio mewn mannau cyfarwydd. Mae\u2019r gerdd hefyd yn dweud rhywbeth am elfen eithaf perthnasol i ddiwylliant gwledig Cymru, sef platfform rheilffordd ynysig \u2013 yn yr achos hwn, Cyffordd Dyfi neu Dyfi Jyncshyn \u2013 yn debyg iawn i fy atgofion i am Gilgeti neu Glunderwen yn Sir Benfro."}, {"text_idx": "#000012", "text": "Os yw \u201cBywyd mond yn daith\u201d i rai, mae Dyfi Junctions Bywyd yn ymwneud a\u0302\u2019r adegau rhwng y teithiau i eraill, neu\u2019r adegau lle nad oes teithio; yr adegau pan nad ydyn ni\u2019n symud i unman. Mae\u2019r gerdd yn dechrau gyda\u2019r llefarydd yn disgrifio lle nad yw eisiau bod mewn bywyd. Mae ei naws bron yn ddigalon,"}, {"text_idx": "#000014", "text": "yn aros yn obeithiol am dre\u0302n a ddaw i\u2019m no\u0302l"}, {"text_idx": "#000016", "text": "Mae\u2019r gerdd yn cyffwrdd a\u0302 theimlad o unigrwydd wrth ddisgrifio gorsaf ynysig Cyffordd Dyfi ar o\u0302l i bawb fynd."}, {"text_idx": "#000017", "text": "\u201cmi gysgais ar y platfform, mi gollais dre\u0302n neu dri"}, {"text_idx": "#000020", "text": "Yn y pedwerydd pennill, mae\u2019r llefarydd yn awgrymu\u2019r gwahaniaeth rhwng gorsaf wledig dawel a gorsaf brysurach mewn dinas, fel rhywle mwy swnllyd a llygredig. Mae manteision i fyw yng nghefn gwlad, fel yr awyr iach a thawelwch, ond wrth i fi ddarllen, roedd fy meddwl i ar beth allai fod yn digwydd yn rhywle arall:"}, {"text_idx": "#000025", "text": "a rywsut byth yn llwyddo i ddal y tre\u0302n.\u201d"}, {"text_idx": "#000026", "text": "Mae unrhyw un sy\u2019n gyfarwydd a\u0302 Chymru yn gyfarwydd a\u0302 glaw. Ond mae ennyd bleserus i\u2019r llefarydd wrth sefyll yn y glaw ymhlith cefnogwyr selog eraill yn y stadiwm leol. Mae\u2019r cefnogwyr yn hen ac yn ifanc \u2013 yn wahanol \u2013 ond mae cysylltiad rhyngddyn nhw, yno ar y cae pe\u0302l-droed lleol. Mae\u2019n lle sy\u2019n aros yr un fath, yn lle sy\u2019n dod a\u0302 chysur i\u2019r rhai sy\u2019n gyfarwydd ag ef \u2013 yn union fel Dyfi Junctions Bywyd."}, {"text_idx": "#000028", "text": "\u201cyn Dyfi Junctions bywyd gei di ysbaid ar y daith"}, {"text_idx": "#000031", "text": "Mae modd ystyried hon fel neges amlwg. Mae\u2019r gerdd gyfan yn swnio fel gair o gyngor doeth gan rywun hy\u0302n, sydd hefyd yn gysur. Ond mae hefyd yn gysur darllen y gerdd wrth gofio am fod yn hwyr o hyd a gorfod rhuthro i ddal tre\u0302n neu fws gartref. Rydw i wedi dysgu i ddim ond dal bws i lefydd a cherdded yn o\u0302l, ers colli\u2019r bws olaf adref o Dyndyrn i Drefynwy, gan olygu bod fy nhad wedi gorfod gyrru i no\u0302l yr anturiaethwr diymgeledd. Yn aml mae yna wefr yn sgil y rhuthro \u2013 cyrraedd gorsaf y Drenewydd i fynd i Gaerdydd, gan wybod na fydd tre\u0302n arall am ddwy awr, fel mae fy nhre\u0302n yn dod i stop. Amseru perffaith wir. Neu a yw\u2019n gyfle i dreulio ennyd yn profi \u201cynysoedd o lonyddwch i dorri siwrne faith\u201d?"}, {"text_idx": "#000036", "text": "Mae gorsaf reilffordd Cyffordd Dyfi ar Reilffordd y Cambrian, yng nghanol Gwarchodfa Natur Genedlaethol Dyfi. Nid oes mynediad i gerbydau, a\u2019r unig ffordd i\u2019w chyrraedd yw drwy ddilyn llwybr troed o\u2019r A487. Un platfform ar ffurf ynys sydd yn yr orsaf. Dyma\u2019r gyffordd lle mae\u2019r rheilffordd yn hollti rhwng y llinell i Aberystwyth a Rheilffordd Arfordir y Cambrian i Bwllheli, gydag un gwasanaeth yr awr yn ystod oriau brig ac un gwasanaeth bob dwy awr yn ystod cyfnodau tawelach."}]